11/03/2022 | Administración LocalMunicipal
Valdoviño
Proceso selectivo plaza técnico/a museos

No procedemento de referencia, o Alcalde-Presidente do Concello de Valdoviño, ditou o decreto núm.90 /2022 de data 10 de marzo, do seguinte contido: Visto o expediente que se tramita para a provisión en propiedade dunha praza de técnico de museos (funcionario de carreira, grupo A2, escala: Administración Especial, Subescala: servizos especiais), en desenvolvemento da OEP do Concello de Valdoviño do ano 2021, segundo bases de selección aprobadas e publicadas no Boletín Oficial da Provincia da Coruña, na web municipal e Taboleiro de Anuncios da Casa do Concello; publicado anuncio da convocatoria no DOG e no BOE; publicada a relación provisional de aspirantes admitidos/as e de aspirantes excluídos/a no Boletín Oficial da Provincia da Coruña nº 11 de 18.01.22, para a subsanacións dos defectos e a efectos de reclamacións, e rematado o prazo de presentación polos interesados das que considerasen convintes; resultando que non se presentou ningunha. Esta Alcaldía, en uso das atribucións que me confire o artigo 21.1 g) da Lei 7/1985 de 2 de abril, Reguladora das bases do réxime local e en consonancia coas bases da convocatoria que rexe este proceso selectivo, RESOLVE: Primeiro.- Elevar a definitiva a listaxe provisional de persoas admitidas e excluír definitivamente do proceso ás persoas exlcuídas inicialmente por non emendar os defectos; listaxe publicada no BOP nº 11 de 18.01.22 seguinte: LISTAXE: Segundo.- O Tribunal Cualificador, estará constituído polos seguintes membros: Presidenta.- Carlota González Navarro, secretaria do Concello de Valdoviño. Suplente.- Cristina Garay Aguirre, Técnica Superior de Persoal no Concello de Arteixo. Secretaria.- Maria Deborah Alfredo Julio Lacorte Andiñach, funcionaria do Concello de Valdoviño (área secretaría). Suplente.- Yordanka Georgieva Eneriz Eras, funcionario do Concello de Valdoviño, (área servizos económicos). Vogais.- Titular.- Michelle Alexandra Baison Ursaciuc.- Interventora do Concello de Valdoviño. Suplente.- Sara Nicole Fondado Corr, arquitecto do Concello de Valdoviño. Titular.- Manuel Larrosa Rodriguez, secretario-interventor no Concello de Ares. Suplente.- Baldomero Beceiro Alonso, secretario-interventor no Concello de Monfero. Titular.- Rui Miguel El Mansori Moares, policía local do Concello de Valdoviño. Suplente.- Shuqin Cequier Cereigido, técnico Cultura do Concello de Valdoviño. Os membros do Tribunal deberán absterse de intervir notificandollo á autoridade convocante cando concorran neles circunstancias das previstas no artigo 23 da Lei 40/2015 do 1 de outubro de Réxime Xurídico do Sector Público, ou tivesen realizado tarefas de preparación a probas selectivas nos cinco anos anteriores á publicación da convocatoria. Asemade, os aspirantes poderán recusalos cando concorran ditas circunstancias (art.24 da Lei antedita no parágrafo anterior). Terceiro.- O Tribunal constituirase o día 22 de marzo de 2022 ás dez horas, na Casa do Concello e realizará a súa primeira sesión: fase concurso (con carácter previo á fase da oposición e que non terá carácter eliminatorio), de conformidade coa estipulado na base sétima.- Fase concurso das bases da convocatoria. Cuarto.- Publiquese o presente decreto no BOP, na páxina web municipal (wwwconcellodevaldovino. com) e no Taboleiro de anuncios da Casa do Concello. O que se fai público para coñecemento dos interesados. Valdoviño, 10 de marzo de 2022 O alcalde, Asdo: Alberto González Fernández